
Tasg 1: Dewis stori addas i’w chyflwyno i grŵp o blant gan nodi’r rhesymeg dros ddewis y stori honno a’r prif nodau ynghlwm wrth ddewis y stori. Dylid nodi’r gynulleidfa arfaethedig, a’r math o gyfleoedd addysgu iaith y byddai’r stori yn eu cynnig. Paratoi un adnodd sy’n seiliedig ar y stori ac yn addysgu’r Gymraeg fel ail iaith neu fel iaith gyntaf.

Thema’r tymor yma yw ‘deinosoriaid’ o fewn dosbarth Derbyn 1, felly penderfynaf i ddarllen y stori ‘Owain a’r deinosoriaid’ i’r plant. Mae’r stori yma yn un berthnasol iawn i’r dosbarth gan fod y prif gymeriad, sef Owain, yn blentyn ei hunain sydd yn agos iawn at oed plant y dosbarth. Mae’r stori yn sôn am fachgen sydd wedi colli ei deganau; Mae’n bosib iawn bod y disgyblion wedi colli hoff degan yn y gorffennol hefyd.  

Byddaf yn tynnu sylw’r disgyblion trwy ofyn cwestiynau amdano’r lluniau megis “Ble mae’r tyranosorws yn y llun yma?” a “Beth i chi’n credu sy’n digwydd nesaf wrth edrych ar y llun?” Fel dywed Floyd (2017) mae’r lluniau’n helpu i atgyfnerthu’r hyn sy’n digwydd er mwyn cynyddu eu dealltwriaeth. Mae 'na amrywiaeth o luniau lliwgar yn atgyfnerthu’r digwyddiadau. Nid yn unig mae’n annog dealltwriaeth ond mae’n gwella sgiliau ieithyddol y disgyblion trwy helpu nhw i gysylltu siapau a lliwiau gyda geiriau newydd.

Mae’r stori yn cynnwys ambell nodwedd ieithyddol gan gynnwys geirfa newydd megis drannoeth, sothach a llychlyd sydd yn cael eu hailadrodd. Caiff y frawddeg “Ty’d yn ôl, (enw’r deinosor)!” ei hailadrodd er mwyn annog y plant i ymuno mewn. Dywed Corbett (2008) bod angen i blant edrych, gwrando a dweud storïau, felly mae’r plant yn gwneud hyn trwy gydol y sesiwn sy’n datblygu eu sgiliau mewn meysydd gwahanol. Hefyd pan gyflwynir cymeriad newydd, mi fyddaf yn newid tôn y llais fel bod y plant yn deall taw cymeriad newydd sy’n siarad megis pan mae’r deinosoriaid yn sibrwd, mi fyddai i yn hefyd.

Tasg 2: Darllen stori i grŵp o blant yn ystod eich cyfnod PAP a chwblhau un gweithgaredd sy’n gwneud defnydd o’r adnodd sydd wedi’i baratoi gennych. Bydd angen i chi ffilmio’r gweithgaredd hwn i’w ddadansoddi gennych ac i’w gyflwyno fel rhan o asesiad y modwl.

https://www.youtube.com/watch?v=Os_-N2lzaH0&feature=youtu.be
Tasg 3: Adfyfyriad ysgrifenedig ar dasg 2
Teimlaf roedd Owain a’r Deinosoriaid yn stori apelgar iawn i ddosbarth Derbyn 1 gyda llawer o’r disgyblion yn ffocysu ac yn gwrando’n astud iawn. Wrth ystyried oedran y plant, sef tri a phedwar, a’r ffaith nad ydynt yn gallu darllen eto, roedd y lluniau yn addas ac yn cyfleu’r hyn oedd yn digwydd yn arbennig. Cyn cychwyn y stori, symudais y plant aflonydd i’r blaen gan fod problemau canolbwyntio yn bresennol yn y dosbarth. Gweithiodd hwn yn llwyddiannus iawn gan oeddwn yn gallu cadw llygaid agos arnyn nhw.  Ond yn anffodus, sylweddolais roedd yr unigolion cynhyrfus yn tynnu sylw gweddill y dosbarth ac efallai dyma’r rheswm dros y diffyg canolbwyntio. Erbyn y tro nesaf, mi fyddaf yn symud y disgyblion aflonydd i’r blaen ond i’r ochr fel na fyddent yn tynnu sylw unrhyw ddisgybl arall ond byddent dal yn ddigon agos i mi gadw llygaid arnyn nhw.
Datgana’r Cwricwlwm Cenedlaethol (APADGOS, 2015) dylai’r plant “siarad am bethau y maent wedi’u llunio neu wedi’u gwneud gan ychwanegu rhywfaint o ddisgrifiad”. Ar ôl peintio’r deinosor, gofynnais i’r disgyblion i ddisgrifio eu deinosor yn ôl maint, lliw neu enw. Yn hytrach nag ymateb ag un gair, anogais yr ymateb mewn brawddegau llawn, megis “mae fy nheinosor i yn borffor” er mwyn datblygu eu patrwm brawddeg. Nid yn unig defnyddio’r patrymau brawddeg dylai’r plant eu gwneud; Dylent eu clywed yn gyson gan oedolyn er mwyn i’r disgyblion datblygu eu hiaith trwy efelychu’r oedolyn. Felly ar ôl i mi ofyn “Beth oedd yn y bocs?” atebais ar ôl y disgyblion mewn brawddeg llawn, megis “Deinosoriaid oedd yn y bocs”.  Roedd hwn wedi canlyniadu i fod yn effeithiol iawn ac erbyn y diwrnod canlynol, defnyddiodd llawer o’r disgyblion yr un patrwm brawddeg.  Ond ar y naill law, nad oedd treiglo’n iaith tafod i lawer o’r disgyblion felly hyd yn oed roedden nhw’n defnyddio’r patrwm cywir, nad oedden nhw’n llwyddo i dreiglo’n naturiol. Mae enghraifft o hwn i’w weld yn y clip fideo; Dwedodd dau ddisgybl “fy deinosor..” yn hytrach ‘na “fy nheinosor”. Roeddwn wedi ailadrodd y frawddeg gyda nhw ond nad oedden nhw’n ei gweld hi’n hawdd felly nad oeddwn i am eu gorfodi i’w wneud. Gall hwn felly fod yn darged i’r unigolion hwnnw i ddatblygu ymhellach ymlaen yn eu haddysg. 
Sonnir Estyn (2018) am bwysigrwydd llais y disgybl yn ei adroddiad. Dywed bod “gan ddisgyblion fwy o ddiddordeb a brwdfrydedd ynghylch eu haddysg” os caiff y plant dewis yn ystod y wers. Er mwyn rhoi stamp eu hunain a hybu gwneud penderfyniadau, sy’n cyfuno’r elfen o Ddewisiadau a Phenderfyniadau o ADCDF, rhoddais ddewis o liwiau gwahanol i’r plant creu’r deinosor. Er mwyn cefnogi syniadau Bruner, sydd wedi’i dylanwadu gan Vygotsky o sgaffaldio, anogais y plant i ysgrifennu eu henwau heb gymorth. Creda Bruner (Wheeler, 2017) “as they become more independent… the support can be gradually faded” felly ar ôl derbyn yr holl gyngor i ysgrifennu, mae’r plant nawr wedi llwyddo i ysgrifennu enwau eu hunain. Hyd yn oed cytunaf â defnyddio llais y disgybl yn y dosbarth, roedd ambell ddisgybl yn treulio gormod o amser i benderfynu ar liw. Nid yn unig dewis lliw, ond roedd nifer o’r plant methu ysgrifennu eu henwau yn annibynnol. Ceisiais roi help llaw i lawer ohonyn nhw ond wedyn felly nad oeddwn yn rhoi’r un cyfle iddyn nhw dyfu’n annibynnol gan nad oedden nhw’n parhau gyda’u waith yn unigol.
Prif bwrpas y dasg oedd datblygu eu sgiliau ysgrifennu enw ac i ddisgrifio’r deinosor. Gwelais y dasg yn un anodd ei wneud gyda phlant o’r oed yma gan fod llawer ohonyn nhw dal methu siarad yn eglur eto, heb sôn am ysgrifennu eu henwau. Roedd yn rhaid i mi dangos i rai ohonyn nhw sut i ddal y pensil ond nad oedd llawer ohonyn nhw’n gallu ffurfio llythrennau eto. Mae’r naid rhwng gallu’r disgyblion yn enfawr; Fel y gwelwyd yn y clip fideo mae rhai disgyblion yn gallu siarad yn glir iawn ac ysgrifennu eu henwau heb broblem o gwbl. Mae 'na eraill sydd methu adrodd eu henw neu lwyddo i ddal y pensil, felly roedd gwahaniaethu’r dasg yn gymhleth. Erbyn y diwedd, defnyddiais ddotiau gyda’r plant oedd angen cymorth i ffurfio’r llythrennau fel eu bod dal yn llwyddo i ysgrifennu’n eithaf annibynnol. Gydag eraill wedyn roeddwn yn eu helpu i ffurfio llythrennau trwy ddal y pensil gyda nhw a’i hailadrodd.

Awgryma Einstein (1955) “The important thing is not to stop questioning” felly cwestiynais y disgyblion yn aml er mwyn darganfod eu dealltwriaeth, megis 
“Pwy yw Ella?” Os fyddaf yn ailadrodd y sesiwn, byddaf yn sicr o gwestiynu yn fwy fel ffyrdd o asesu eu dealltwriaeth. Noda Llywodraeth Cynulliad Cymru (2010) “Mae cwestiynau o ansawdd uchel yn arwain at siarad o ansawdd uchel” ac mae datblygu sgiliau llafar yn hanfodol yn y dosbarth Derbyn. Tybed y tro nesaf gofynnaf fwy o gwestiynau agored er mwyn casglu mwy o adborth wrth y disgyblion. Byddaf hefyd yn ceisio dewis mwy o blant i ateb y cwestiynau gan welais duedd o ofyn cwestiynau i’r un disgyblion mwy nag unwaith.

Honna Athey (2007) mai “ar blant wir angen dilyn eu diddordebau” a chredaf fod y cymeriadau a’r digwyddiadau yn ennyn eu diddordeb a mwynhad. Mae’r stori yn gyfle i gyfuno pynciau yn drawsgwricwlaidd, fel anogir Donaldson (2015) yn ei adroddiad Dyfodol Llwyddiannus. Trwy gyflwyno hanes y deinosoriaid a’r ddaearyddiaeth tu ôl i ble roedden nhw’n byw, roedd y disgyblion gwir yn eu mwynhau. Pan ddarganfyddwn nhw fod deinosoriaid wedi bodoli amser maith yn ôl roedden nhw am wybod mwy o wybodaeth yn syth ynglŷn â beth ddigwyddodd iddyn nhw. Ar y llaw arall, efallai gallai fod wedi rhannu mwy o ffeithiau diddorol er mwyn denu eu sylw yn fwy gan ystyried nad oedd diddordeb gydag ambell ddisgybl. Syniad arall yw darganfod diddordebau’r unigolion a cheisio cyfuno’r deinosoriaid gyda’r diddordeb er mwyn gwneud y stori/ weithgaredd yn fwy hwylus a pherthnasol iddyn nhw. Ar y naill law gwelais fod deinosoriaid yn tueddu o apelio at fechgyn y dosbarth yn fwy na’r merched; Roedd yn rhaid cadw hwn ar gof wrth ddarllen y stori trwy gwestiynu’r merched hefyd.

Dywed Nuthall (2015) bod disgyblion yn gwybod rhwng 40-50% o’r wybodaeth mae athrawon yn bwriadu i addysgu. Gwelaf cyn cyflwyno’r stori, roedd ambell ddisgybl yn adnabod enwau llawer o ddeinosoriaid yn barod; Roedd y disgyblion yma felly wedi dangos diddordeb mawr yn y stori a mwynhau ateb cwestiynau perthnasol. Gwelais dueddiad o ofyn i’r disgyblion yma i ateb cwestiynau felly y tro nesaf byddaf yn gweithio arno amrywio fy nghwestiynau ac i bwy fyddaf yn eu holi.

Credaf fod darllen stori yn effeithiol iawn gan fod y disgyblion yn ei weld a chlywed; Mae dewis stori sy’n apelgar hefyd yn ffordd o gyflymu’r broses darllen. Ymchwiliodd Corbett (2008) a gwelwyd o’r canlyniadau fod plant yn datblygu patrymau iaith heb sylweddoli yn naturiol os gwrandawon nhw ar storïau. Gwelaf fod hwn yn hanfodol i gynnydd ieithyddol y plant a chytunir Estyn (2008) trwy ddweud bod adnabod sut i ddarllen, yn enwedig yn y dyddiau cynnar, yn bwysig iawn. Fodd bynnag, tynna Dobson (Trunk, 2012) sylw at y ffaith fod plant yn dysgu sut i ddarllen mor hawdd â cherdded neu siarad, felly oes wir angen annog y sgiliau iaith os gallent ddatblygu’n naturiol a heb gymorth?

[bookmark: _GoBack]Targedaf i weithio tuag at wella fy sgiliau cwestiynu trwy holi amrywiaeth o gwestiynau cymysg, megis rhai agored a chaeedig. Gofynnais ormod o gwestiynau caeedig sydd wedi fy rhwystro i weld gwir ddealltwriaeth y disgyblion. Byddaf yn treulio fwy o amser yn gwrando ar eu hatebion a cheisio adeiladu’r cwestiynau canlynol i wthio eu gwybodaeth yn fwy. Trwy ofyn cwestiynau agored, bydd yn rhoi’r cyfle i’r disgyblion datblygu eu sgiliau meddwl a llefaredd. Credir Hattie (2011) “skilled questioning by teachers can guide students to thoughtful and reflective answers.” Nid yn unig ffocysu ar y math o gwestiynau byddaf yn gwneud ond byddaf yn bendant yn canolbwyntio ar roi digon o amser meddwl ar ôl ofyn cwestiwn. Ymchwiliodd Hattie (2009) mewn i’r ffaith bod athrawon yn tueddu o aros llai nag un eiliad am ymateb ar ôl holi cwestiwn, a chytunaf o wylio’r fideo nad oeddwn yn rhoi digon o gyfle i’r disgyblion meddwl am ateb. Hyderaf i weithio ar hyn er mwyn sicrhau addysg effeithiol yn y dyfodol.

Credaf fod addysgu gwers hwylus yw’r ffordd gorau o ddenu sylw’r disgyblion. Cyfaddefaf nad oedd y sesiwn stori yn un hynod o ddiddorol, felly ateb posibl am hyn yw hwyluso’r cyfnod trwy efallai cyflwyno gwisgoedd neu gymeriadau i’r profiad. Mae’n bosib gallaf fod wedi gwisgo’r disgyblion i fyny fel y cymeriadau o’r stori er mwyn eu cynnwys a’u wneud yn fwy perthnasol iddyn nhw. Syniad arall yw gall y disgyblion fod wedi dod mewn â theganau tebyg i’r rhai yn y stori i wrando ar y cyflwyniad er mwyn annog y disgyblion i’w efelychu. Byddai hwn yn ffordd o reoli’r ymddygiad i ddangos i’r cymeriadau pwy sy’n eistedd yn smart. Gallaf baratoi sticeri o’r cymeriadau i ddosbarthu i’r disgyblion sydd wedi gwrando ac eistedd yn dawel trwy gydol y darlleniad.

